Trubaduuri
Trubaduuri se kulkee ja kulkee vaan –
 Niin pitkä, niin pitkä on tie!
 Trubaduurin mieli on laulelemaan –
 Mikä tarkoitus laulun lie?
 Niin pitkä on tie, niin kauvas se vie –
 Lempi laulajan, laulun tarkoitus lie!?

 Trubaduuri se kulkee ja kulkee vaan –
 On kukkanen vieressä tien;
 Sitä jääpi nyt laulaja katselemaan:
 ”Sinut kukkanen kanssani vien”!
 Niin huudahti hän ja niin riemuiten
 Sen riisti ja painalti rinnalleen.

 Trubaduuri se kulkee ja kulkee vaan –
 Niin synkkä on laulajan syön!
 Ei lempeä hehku hän laulelemaan,
 Vaan varjoja mustan yön.
 Niin synkkä kuin yö, on laulajan syön,
 Hän laulellen toimitti – murhatyön.

25-4 1901.